Kálvária kápolna

18. század vége: megépült Kaposvár első kálváriája. A mai Bartók Béla és a Zrínyi Miklós utcák találkozása mögötti dombon állt és kápolnája még nem volt.

1872-ban a domb, ahol a kápolna megtalálható volt áldozatul esett a városiasodásnak és egy részét elhordták vasútépítés céljából. 1891-ben megtiltotta a város a használatát, mivel így életveszélyessé vált. Ujváry Ferenc plébános úgy gondolta, hogy a város nem maradhat kálvária nélkül. A képviselőtestület ezért területet ajándékozott az építkezéshez, mely a mai Kálvária utca keleti részén helyezkedett el, a céllövölde területén. Az 1876-ban elbontott Szent Anna-kápolna megmaradt tégláit is felhasználták az építkezés során. A plébános adományokat gyűjtött, eladta a céllövölde felesleges területét, az Anna-kápolna harangját, illetve a régi kálvária területét. Így hamar összegyűlt a szükséges összeg a munkálatok megkezdéséhez. A terveket Bereczk Sándor készítette, a kivitelező Gáspár Gyula volt.

1892-1893 között Bereczk Sándor tervei alapján Gáspár Gyula kaposvári építőmester építette a kőfallal bekerített kálváriát és kápolnát. 1893 nyarán szentelte fel Auerbach Pál segesdi ferences házfőnök az új, eklektikus stílusban épült kálváriát. Az épület egyhajós, mennyezete sík. Tornyában két harang van elhelyezve, egy 60- és egy 100 kg-os. Feltámadó Jézus festmény látható a kápolna fő ablakán. Oltára márvány.

1923-ig nem használták misézésre. A fenntartására létrehozott pénzalap értékét vesztette a világháború utáni pénzromlás következtében. Az 1920-as évek közepén felhúzták a kerítést, udvarát fásították, a kápolnához belül kórust, kívül pedig sekrestyét építettek. 1928-ban és 1930-ban kisebb-nagyobb felújításokon esett át az épület. 1938-ban téglalépcsőt építettek, belül kifestették, a kórushoz feljárót készítettek. Az 1980-as évek végén és az ezredfordulón szintén végeztek felújításokat, ez utóbbi alkalommal püspöki, minisztériumi, városi, megyei és lakossági támogatással.

2014-2015: nagyrészt felújították a kápolnát és a kálváriát. Lecserélték a tetőt, elkészült a homlokzat és rendbe hozták a kerítést. A kápolna előtti szoborcsoport restaurálására is sor került. Az épület országosan védett műemlék.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 156-157.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 156-157.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 156-157.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 156-157.
5. ↑ Felújították a kaposvári Kálváriát In.: http://kaposvarmost.hu/videok/kaposvar-most/2015/10/15/felujitottak-a-kaposvari-kalvariat.html

## Weboldalak, online források:

* A Hungaricana e-gyűjteményében: http://bit.ly/2rliMEe
* KaposPont portálon: http://bit.ly/2rlHBAA
* KaposvárMost.hu portálon: http://kaposvarmost.hu/kereses?tag=kaposvari-kalvaria
* Sonline portálon: http://www.sonline.hu/somogy/kozelet/kalvariat-epitettek-az-egykori-donneri-lovolde-helyen-467224/
* ÚtiSúgó: http://kaposvar.utisugo.hu/latnivalok/kalvaria-kapolna-kaposvar-77121.html
* Műemlékem.hu: http://www.muemlekem.hu/muemlek?id=7920
* Youtube.com: https://www.youtube.com/watch?v=vgmPskulXNs
* Oszk.hu: http://keptar.oszk.hu/html/kepoldal/index.phtml?id=086605
* Wikipedia: http://bit.ly/2rbcxXd

## A Kálvária kápolnáról a Takáts Gyula könyvtár állományában:

* Cikkek könyvtárunk katalógusában: http://bit.ly/2rlkUeT